เมื่อต้องเผชิญหน้ากับเจ้าหน้าที่ตำรวจ เมื่อคุณ ไม่ใช่ เป้าหมายโดยตรง การหลีกเลี่ยงสถานการณ์อันตราย
ถ้าหากตำรวจบอกให้คุณหยุดในขณะที่คุณอยู่ในรถหรือถ้าหากคุณมีเวลาก่อนที่คุณจะขับมาถึงที่ๆ มักจะมีตำรวจมาตรวจ ให้คุณถอดหมวกและแว่นตาออกก่อน หากคุณกำลังใส่อยู่ เพราะถ้าตำรวจสามารถสบสายตาคุณได้ พวกเขาก็จะตื่นตระหนกน้อยลง แต่ถึงอย่างนั้น หากตำรวจถึงตัวคุณแล้วและกำลังจับตาดูคุณหรือคนข้างๆ คุณอยู่ คุณก็ไม่ควรทำตามวิธีนี้ เพราะว่าวิธีนี้ก็อาจจะทำให้พวกเขาตื่นตระหนกได้เช่นเดียวกัน ขอย้ำอีกครั้งว่าคุณควรทำตามวิธีนี้ก็ต่อเมื่อคุณไม่ได้ถูกเจ้าหน้าที่จับตามองอยู่ หากคุณทำตามวิธีนี้ในขณะที่ถูกจ้องมองอยู่ ตำรวจอาจจะคิดว่าคุณเป็นบุคคลอันตรายได้ ไม่ว่าคุณจะอยู่ในรถหรือบนถนน วางมือของคุณให้อยู่ในที่ๆ เจ้าหน้าที่สามารถเห็นได้ เช่น ที่ขอบหน้าต่างรถ แต่ถ้าหากคุณอยู่บนถนน ให้คุณยกมือขึ้นและให้ห่างออกจากตัวเล็กน้อย เพราะนี่จะช่วยลดความตึงเครียดของเจ้าหน้าที่ได้ อย่าเอื้อมหยิบสิ่งของหรือขยับตัวมากเกินจำเป็น และอย่าเคลื่อนไหวแบบกระทันหัน  เพราะมันจะดูเหมือนว่าคุณกำลังจะหยิบอาวุธขึ้นมา อย่าพยายามโต้เถียงกับเจ้าหน้าที่และปล่อยให้ตัวเองอยู่ในความโกรธ แม้ว่าคุณจะรู้สึกว่าคุณกำลังถูกคุกคามสิทธิอยู่ก็ตาม ซึ่งในความจริงก็อาจจะเป็นแบบนั้น แต่คุณก็ไม่ต้องไปใส่อารมณ์ และไม่ต้องไปใช้กำลังกับพวกเขา หากพวกเขาผิดจริง เมื่อจบการเผชิญหน้ากันแล้ว คุณค่อยปรึกษาทนายและเดินเรื่องฟ้องร้องพวกเขาภายในหลังก็ได้ ค่อยๆ พูดกับเจ้าหน้าที่ช้าๆ ด้วยน้ำเสียงนิ่งๆ (อย่าตะเบ็งเสียง) เพราะนี่จะทำให้คุณดูเป็นมิตรและช่วยลดความตื่นตระหนกของเจ้าหน้าที่ได้ แม้ว่าจริงๆ แล้วฝ่ายที่ควรจะใจเย็นควรจะเป็นฝ่ายเจ้าหน้าที่มากกว่าฝ่ายเรา แต่คุณลองคิดดูสิว่าสิ่งที่คุณควรทำจริงๆ นั้นอาจจะทำให้คุณเสี่ยงต่อกระสุนปืนก็เป็นได้นะ หากเจ้าหน้าที่บอกให้คุณหยุด คุณต้องหยุด ถ้าพวกเขาบอกให้คุณลงมาจากรถ คุณต้องลง และถ้าพวกเขาบอกให้คุณวางมือไว้บนกำแพง คุณต้องวาง ก็อย่างที่ได้บอกไว้ ว่าเราค่อยปกป้องสิทธิของเราในภายหลัง ไม่ใช่ตอนนี้ เพราะยังไงในสถานการณ์แบบนี้เราก็เป็นฝ่ายเสียเปรียบกว่าพวกเขา ทุกครั้งที่ต้องเคลื่อนไหวตัว ให้คุณบอกกับเจ้าหน้าที่ว่าคุณจะทำอะไร ให้พวกเขารู้ว่าทำไมคุณถึงต้องเคลื่อนตัวและคุณจะไปที่ไหน โดยคุณต้องเคลื่อนที่ไปอย่างช้าๆ และพูดกับเจ้าหน้าที่ด้วยเสียงที่นิ่ง เพราะนี่จะช่วยทำให้เจ้าหน้าที่ไม่คิดว่าคุณกำลังจะหยิบอาวุธขึ้นมา หากคุณอยู่ในสถานการณ์ที่มีคนกำลังยิงกันหรือมีใครบางคนกำลังจะยิงคนใดคนหนึ่งที่ไม่ใช่คุณ สิ่งที่คุณควรทำคือ ออกมาอยู่ให้ไกลจากสถานการณ์นั้น หากคุณรู้ว่าคุณสามารถออกไปจากตรงนั้นได้ทางไหน ให้คุณออกไปให้เร็วที่สุดเมื่อใด้ยินเสียงปืน แต่ถ้าหากคุณไม่รู้ว่ากระสุนนั้นจะมาจากทิศไหนแต่คุณรู้ว่ามีห้องที่ปลอดภัยใกล้ๆ ให้คุณเข้าไปในห้องนั้น หากคุณมองไม่เจอหนทางที่จะหนี ให้คุณหาที่กำบัง โดยไปอยู่ข้างหลังสิ่งใดสิ่งหนึ่งที่สามารถกันกระสุนได้ เช่น รถหรือไม่ก็สิ่งของที่แข็งพอที่จะป้องกันกระสุน เพราะกำแพงบางๆ หรือประตูธรรมดานั้นไม่พอที่จะกันกระสุนอย่างแน่นอน แม้ว่ามันจะช่วยบังคุณไม่ให้มือปืนเห็นได้ก็ตาม และถ้าหากที่กำบังนั้นใหญ่พอ ให้คุณนอนหมอบกับพื้น เพราะการนอนหมอบกับพื้นจะช่วยลดโอกาสการถูกยิงได้ อย่าหยุดเพียงเพื่อที่จะเก็บข้าวของของคุณตอนที่คุณกำลังจะหนี เพราะมันจะทำให้โอกาสหนีของคุณลดลงตามไปด้วย ถ้าคุณมัวเสียเวลากับตรงนี้ มือปืนก็อาจจะเห็นคุณได้ เพราะฉะนั้น คุณต้องหนีไปเดี๋ยวนั้นไม่ต้องห่วงของมีค่า ชีวิตคุณมีค่ามากกว่ากระเป๋าสตางค์เพียงใบเดียวนะ ในขณะที่คุณกำลังจะเข้าไปอยู่ในที่กำบังหรือกำลังจะหนี  คุณต้องทำให้เงียบที่สุด โดยให้คุณหายใจช้าๆ และอย่าส่งเสียงร้อง เพราะว่าถ้ามือปืนรู้ว่าคุณอยู่ตรงนั้น คุณอาจจะตกอยู่ในอันตรายได้ และที่สำคัญอย่าคุยกับคนที่อยู่ใกล้ๆ หรือโทรศัพท์หาคนอื่น ถ้าเป็นไปได้ให้คุณเปิดเป็นโหมดเงียบ แล้วใช้วิธีพิมพ์ข้อความแทนหากคุณต้องการขอความช่วยเหลือจากใครสักคน เมื่อคุณอยู่ในที่กำบังแล้ว ให้อยู่นิ่งๆ กับที่ อย่าขยับจากที่หนึ่งไปอีกที่หนึ่งถ้าไม่จำเป็น การอยู่นิ่งๆ กับที่จะช่วยลดเสียงที่มาจากตัวคุณ และไม่ทำให้คุณเป็นจุดสนใจ หากคุณหาที่กำบังหรือเข้าไปอยู่ในห้องที่ปลอดภัยได้แล้ว อย่าลืมกั้นประตูทางเข้าให้แน่นหนา โดยเคลื่อนย้ายชิ้นส่วนของเฟอร์นิเจอร์ที่หนักๆ มากั้นประตูและที่หน้าต่างด้วยถ้าทำได้ จากนั้นปิดไฟและทุกอย่างที่เป็นแหล่งกำเนิดของเสียง แล้วอยู่นิ่งๆ กับที่ พยายามเคลื่อนไหวให้น้อยที่สุด เมื่อดูเหมือนว่าคุณอยู่ในที่ปลอดภัยแล้ว ไม่ว่าจะเป็นในที่กั้นหรือที่กำบัง ขอแค่คุณรอการช่วยเหลือเพียงอย่างเดียวเท่านั้น เพราะนี่คือสิ่งเดียวที่คุณจะทำได้ในสถานการณ์แบบนี้  การยิงกันส่วนใหญ่จะกินเวลาน้อยกว่าสามนาที แต่มันจะดูเหมือนนานจนคุณรอไม่ไหว แต่คุณก็ต้องอดทนรอให้ได้ เพราะว่าจริงๆ แล้วมันไม่นานเลย หลีกเลี่ยงพื้นที่ๆ มีความเสี่ยงด้านอาชญากรรมและปืน ถึงแม้บางครั้งพื้นที่เหล่านี้จะหลีกเลี่ยงได้ยาก ก็ขอให้คุณอยู่ภายในอาคารให้นานมากที่สุดหากคุณจำเป็นต้องอยู่ในพื้นที่นั้นจริงๆ หากคุณอยู่ในพื้นที่ๆ ไม่ปลอดภัยแล้วคุณจำเป็นต้องออกไปข้างนอก ให้คุณเดินทางผ่านตรงนั้นไปให้เร็วที่สุด มากกว่าที่จะเดินเล่นไปตามถนนกับเพื่อนคุณ และที่สำคัญหลีกเลี่ยงการเดินเท้าเพื่อไปสถานที่ใดสถานที่หนึ่ง แต่ให้คุณขึ้นรถบัสหรือขับรถยนต์ไปแทน (รถของเพื่อนหรือของคุณเองก็ได้) อัตราการเกิดอาชญากรรมส่วนใหญ่จะอยู่ในช่วงเวลากลางคืน เพราะฉะนั้น พยายามหลีกเลี่ยงสถานที่ๆ ไม่ค่อยปลอดภัยและสถานที่ๆ ดูปลอดภัยแต่ในขณะนั้นไม่มีแสงสว่าง  เพราะในความเป็นจริงสิ่งดีๆ มักจะไม่ค่อยเกิดขึ้นในเวลาตีสองหรอก คุณจึงควรที่จะอยู่ภายในอาคารและใช้เวลาช่วงสุดท้ายของวันภายในนั้นจะดีกว่า มีชุดบางประเภทที่สามารถดึงดูดความสนใจจากตำรวจและทำให้คนรอบข้างสงสัยคุณได้ การที่คุณใส่ชุดอะไรก็ได้ที่คุณอยากใส่นั้น มันไม่สามารถช่วยให้คุณห่างจากความเสี่ยงได้ คุณต้องหลีกเลี่ยงการใส่ชุดที่เหมือนกับพวกที่อยู่เป็นแก๊งในแถบที่คุณอยู่ อย่างเช่น ในลอสแอนเจลีส ประเทศสหรัฐอเมริกา การแต่งตัวแบบพวกแก๊งสเตอร์หรือใส่สีแดง นั้นเป็นสิ่งที่ทำให้เสี่ยงต่อการถูกโจมตีอย่างมาก อย่าเข้าไปพัวพันกับยาเสพติด กลุ่มแก๊ง และอย่าก่ออาชญากรรม ถ้าจะให้ดี อย่าเข้าไปอยู่ในสถานที่ๆ มีพวกกลุ่มแก๊งจะดีที่สุด มันเป็นเรื่องแปลกของพวกที่อยู่กันเป็นแก๊งที่คุณจะต้องทำร้ายใครสักคนเพื่อที่จะเป็นส่วนหนึ่งของแก๊ง และนั่นไม่ใช่ความคิดที่ดีเลย การพาตัวเองเข้าไปพัวพันกับสถานการณ์อันตรายแบบนั้นจะเพิ่มโอกาสเสี่ยงต่อการถูกยิงได้ นักปราชญ์ได้กล่าวไว้ว่า “อย่าริเริ่มสิ่งนั้น แล้วสิ่งนั้นจะไม่ตามมา” ซึ่งก็หมายถึงว่า ถ้าคุณไม่เริ่มสร้างปัญหาก่อน ปัญหาเหล่านั้นก็จะไม่เกิดขึ้นกับชีวิตคุณ การที่คุณไปขโมยสเตอริโอของใครบางคนหรือไปมีอะไรกับแฟนของคนอื่นนั้นไม่ใช่สิ่งที่ฉลาดเอาเสียเลย จำไว้ว่าคุณสามารถหลีกเลี่ยงปัญหาได้เพียงแค่คุณไม่สร้างปัญหานั้นขึ้นมาตั้งแต่แรก
ถอดแว่นตาหรือหมวกออกหากมันบดบังใบหน้าคุณ. วางมือให้อยู่ในที่ๆ มองเห็นได้. ขยับตัวให้น้อยที่สุด. ทำตัวให้นิ่งเข้าไว้. พูดช้าๆ และอย่าตะโกน. ทำตามคำสั่งของเจ้าหน้าที่. บอกกับเจ้าหน้าที่ว่าคุณกำลังจะทำอะไร. ออกจากพื้นที่เกิดเหตุถ้าทำได้. หาที่กำบัง. ทิ้งข้าวของสัมภาระ. อยู่เงียบๆ. อย่าขยับเขยื้อนตัว. ปิดกั้นตัวเองจากสถานการณ์นั้น. รอคนมาช่วย. อยู่ในบริเวณที่ปลอดภัยของเมือง. เดินทางให้รวดเร็วเมื่อต้องผ่านพื้นที่อันตราย. หลีกเลี่ยงการออกไปข้างนอกในเวลากลางคืน. เลือกชุดที่ใส่ให้ดีเพื่อหลีกเลี่ยงการเข้าใจผิด. หลีกเลี่ยงยาเสพติด แก๊ง และอาชญากรรม. อย่าก่อปัญหา.
https://www.wikihow.com/Avoid-Being-Shot https://www.wikihow.com/Avoid-Being-Shot https://www.wikihow.com/Avoid-Being-Shot
In Police Confrontations When You Are Not the Direct Target Avoiding the Situation